Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 659/14/8808	Rožňava, 20.10.2014
EEČ : 2-67-326-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že za obdobie od mesiaca mája 2014 do mesiaca septembra 2014 v XXXXX, okr. XXXXX a inde, ako otec maloletých detí Nikoly, nar. XXXXX a Nikolasa, nar. XXXXX XXXXX, úmyselne neprispieval pravidelne mesačne a v plnej výške na ich výživu, hoci rozsudkom Okresného súdu v XXXXX sp. zn. XXXXX zo dňa 14.08.2012 bol zaviazaný prispievať na ich výživu po XXXXX- € mesačne na každé dieťa, v dôsledku čoho za uvedené obdobie dlhuje na výživnom sumu vo výške XXXXX- € matke maloletých, XXXXX,   z a s t a v u j e m,   lebo zanikla trestnosť činu.

lebo zanikla trestnosť činu

Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: ORP-XXXXX zo dňa 17.09.2014 bolo vznesené obvinenie XXXXX za prečin zanedbania povinnej výživy podľa § 207 ods. 1 Tr. zák., na tom skutkovom základe, ako je to uvedené vo výrokovej časti tohto uznesenia. 
V priebehu skráteného vyšetrovania obvinený XXXXX v splátkach postupne uhradil matke maloletých detí dlžné výživné vo výške XXXXX,-€. 
           Svedkyňa XXXXX vo svojej výpovedi dňa 09.10.2014 potvrdila, že obvinený jej dlžné výživné v plnom rozsahu uhradil, ako aj to, že v dôsledku neplnenia vyživovacej povinnosti obvineným deti núdzou netrpeli. 
           Podľa § 86 písm. a) Tr. zák. trestnosť zanedbania povinnej výživy (§ 207) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu. 		
Vzhľadom k tomu, že obvinený XXXXX dodatočne splnil svoju vyživovaciu povinnosť a splnil tak podmienky ustanovenia o účinnej ľútosti, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka